Trondhjems Nationale Scene

Trondhjems Nationale Scene ble etablert i 1911 i Trondheim. Teateret var i drift til 1927. Sverre Brandt var initiativtager til opprettelsen, og skuespilleren Agnes Mowinckel var sterkt engasjert i driften. Teaterets første direktør var Thora Hansson. Hun satt i direktørstolen fra 1911 til 1913. Hansson ble etterfulgt av Ludvig Müller, Rasmus Rasmussen, Hans Bille og Johan Hauge.Store norske leksikons artikkel om Trøndelag Teater omtaler også Trondhjems Nationale Scene..

Teateret åpnet 15. september 1911 med en oppføring av Bjørnstjerne Bjørnsons Sigurd Jorsalfar. Edvard Griegs musikk var en del av denne åpningsforestillingen. Den påfølgende dagen viste teateret Henrik Ibsens Fruen fra Havet. Til sammen satte teateret opp atten ulike forestillinger i åpningssesongen.

Etter at Trondhjems Nationale Scene lukket dørene i 1927 var Trondheim uten et fast teater frem til 1937, da Trøndelag Teater så dagens lys.

Referanser

Eksterne lenker
Trondhjem nationale Scenes privatarkiv finnes ved NTNU Universitetsbiblioteket

Kategori:Teatre i Trondheim
Kategori:Etableringer i 1911
Kategori:Kultur i Trondheim
Kategori:Opphør i 1927